  Майя Бывальцева Удмуртиын адямилэн эрикрадъёсызъя ужоскетчи (уполномоченной) Виктор Кушко луиз. Сое та интыуже юнматон сярысь пумкылъянэз элькунысь Кун Кенешлэн сессияз 2-тӥ южтолэзе кутӥзы. Лушкем куара сётонын Виктор Кушколы 45 депутатъёс дурбасьтӥзы, витез пумит луизы. Виктор Кушколэсь кандидатуразэ улосвыллэн тӧроез Александр Бречалов ӵектӥз Та дырозь Удмуртиын адямилэн эрикрадъёсызъя ужоскетчи Вениамин Соломенников вал. ВАТСАН  Виктор Михайлович Кушко вордскиз 1964-тӥ арын 5-тӥ оштолэзе Тюмень улосвылысь Усте-Аха посёлокын. Дышетскемез вылӥ. Ижкарысь механикая институтэз «инженер-механик» ӧръя но Кун службая росси академиез йылпумъяз.  1981-1987 аръёсы – Ижысь механикая институтысь студент;  1987-1996 аръёсы – Ижысь механикая заводын экономист, производственной участокысь мастер, цехлэн кивалтӥсезлэн техникая воштӥсез, цехлэн кивалтӥсезлэн производствоя воштӥсез;  1996-1999 аръёсы – Ижысь механикая заводын профкомлэн кивалтӥсезлэн воштӥсез, профкомлэн кивалтӥсез;  1999-2003 аръёсы – Удмуртилэн Кун Кенешысьтыз промышленностья, инфраструктураез азинтонъя, вузъёсын но юрттӥськетъёсын рынокез кылдытонъя ялан ужась ӧрилэн кивалтӥсез;  2003-2006 аръёсы – Ижысь механикая заводлэн кивалтӥсезлэн воштӥсез;  2005-2007 аръёсы – Удмуртилэн Кун Кенешысьтыз промышленностья, инфраструктураез азинтонъя, вузъёсын но юрттӥськетъёсын рынокез кылдытонъя ялан ужась ӧрилэн кивалтӥсез;  2007-2012 аръёсы – Удмуртиысь Кун Кенешлэн тӧроезлэн нырысетӥ воштӥсез;  2012-тӥ арын 5-тӥ пӧсьтолэзе но 2017-тӥ арын 5-тӥ толсуре Удмуртиысь Быръёнъёсъя валтӥсь ӧрилы тӧрое бырйылэмын. Тегъёс: Политика Ижкар Удмуртия ВикторКушко интыужеюнматон  